**MABUNI SE**

**Adatvédelmi Szabályzat**

**Budapest, 2018.06.20.**

**Tartalom**

[1 A Szabályzat célja, hatálya 4](#_Toc514919652)

[1.1 Előzmények 4](#_Toc514919653)

[1.2 A szabályzat célja 4](#_Toc514919654)

[1.3 Az Mabuni sE, mint Adatkezelő adatai 4](#_Toc514919655)

[1.4 Vonatkozó jogszabályok 4](#_Toc514919656)

[1.5 A Szabályzat hatálya 5](#_Toc514919657)

[1.6 A Szabályzat módosítása 5](#_Toc514919658)

[2 Fogalmak 5](#_Toc514919659)

[3 Az Mabuni Se által kezelt személyes adatok köre 6](#_Toc514919660)

[3.1 A kezelt személyes adatok köre 6](#_Toc514919661)

[3.2 Adattérkép 6](#_Toc514919662)

[3.3 Adatkezelési tevékenységek nyilvántartása 8](#_Toc514919663)

[3.4 Az adatkezelések jogalapja és célja 9](#_Toc514919664)

[3.5 Munkaügyi adatok kezelése 10](#_Toc514919665)

[3.6 Kép és hangrögzítés szabályai 10](#_Toc514919666)

[4 Az adatkezeléssel kapcsolatos jogok gyakorlása 10](#_Toc514919667)

[4.1.1 Tájékoztatáshoz való jog 10](#_Toc514919668)

[4.1.2 Az érintettek hozzáférési joga 10](#_Toc514919669)

[4.1.3 Helyesbítéshez való jog 11](#_Toc514919670)

[4.1.4 Törléshez való jog 11](#_Toc514919671)

[4.1.5 Az adatkezelés korlátozásához való jog 11](#_Toc514919672)

[4.1.6 Az adathordozhatósághoz való jog 12](#_Toc514919673)

[4.1.7 A tiltakozáshoz való jog 12](#_Toc514919674)

[4.1.8 Automatizált döntéshozatal 12](#_Toc514919675)

[4.2 Az érintett jogainak gyakorlására vonatkozó intézkedések 12](#_Toc514919676)

[5 A személyes adatok kezelésére vonatkozó elvek 13](#_Toc514919677)

[5.1 Jogszerűség, tisztességes eljárás és átláthatóság elve 13](#_Toc514919678)

[5.2 Célhoz kötöttség elve 13](#_Toc514919679)

[5.3 Adattakarékosság elve 13](#_Toc514919680)

[5.4 Pontosság elve 13](#_Toc514919681)

[5.5 Korlátozott tárolhatóság elve 14](#_Toc514919682)

[5.6 Integritás és bizalmas jelleg 14](#_Toc514919683)

[6 Adatvédelmi hatásvizsgálat és előzetes konzultáció 15](#_Toc514919684)

[6.1 Adatvédelmi hatásvizsgálat 15](#_Toc514919685)

[6.2 Előzetes konzultáció 16](#_Toc514919686)

[7 Adatvédelmi incidensek kezelése 16](#_Toc514919687)

[8 Adatfeldolgozók 16](#_Toc514919688)

[9 Felelősség az adatvédelemért 17](#_Toc514919689)

[10 Együttműködés a felügyeleti hatósággal 17](#_Toc514919690)

[Mellékletek 18](#_Toc514919691)

[1. sz Melléklet: Adatfeldolgozók 18](#_Toc514919692)

[2. sz. Melléklet: Adattérkép, adatkezelési nyilvántartás 18](#_Toc514919693)

[3. sz. Mellékelt: Adatvédelmi hatásvizsgálat, értékelő tábla 19](#_Toc514919694)

# A Szabályzat célja, hatálya

## Előzmények

Ez év május 25-ével kell alkalmazni az Európai Unió 2016/679 számú általános adatvédelmi rendeletét, a General Data Protect Regulation-t (a továbbiakban GDPR, vagy Rendelet). A Magyar Karate Szakszövetség a Rendelet értelmében adatkezelőnek minősül, a Rendelet szabályozása az Mabuni se által kezelt személyes adatok vonatkozásában is alkalmazandó.

## A szabályzat célja

Jelen Szabályzat célja, annak biztosítása, hogy a Mabuni SE (a továbbiakban mint Adatkezelő), adatkezelése megfeleljen a GDPR, továbbá a mindenkori információs önrendelkezési jogról és az információszabadságról szóló 2011. évi CXII. törvény – továbbiakban: Infotv. előírásainak.

Az Mabuni Se alkalmazottai, sportolói, ügyfelei, leendő ügyfelei számára átláthatóvá kívánja tenni az általa, elektronikus vagy hagyományos úton nyújtott szolgáltatások igénybe vétele során követett adatkezelési eljárásokat, hogy a természetes személyek személyes adataik kezelésével összefüggő védelméhez kapcsolódó elvek és szabályok a természetes személyek állampolgárságától és lakóhelyétől függetlenül érvényesüljenek. Az Mabuni Se alapvető célja, hogy minden esetben tiszteletben tartsa e természetes személyek alapvető jogait és szabadságait, különösen, ami a személyes adataik védelméhez való jogukat illeti.

## Az Mabuni Se, mint Adatkezelő adatai

|  |  |
| --- | --- |
| **NÉV:** | Mabuni Se |
| **Székhely:** | 1091. Budapest, Üllői út. 169 IX.em 38. |
| **Adószám:** | 18870169-1-43 |
| **Adatvédelmi felelős neve** | Scholtz Nándor |
| **Elérhetőség:** | scholznandor@gmail.com |

## Vonatkozó jogszabályok

A Szabályzat rendelkezéseinek meghatározása során a Rendelet mellett kiemelten figyelembe vette az információs önrendelkezési jogról és az információszabadságról szóló 2011. évi CXII. törvény („Infotv.”), a Polgári Törvénykönyvről szóló 2013. évi V. törvény („Ptk.”), továbbá az elektronikus kereskedelmi szolgáltatások, az információs társadalommal összefüggő szolgáltatások egyes kérdéseiről szóló 2001. évi CVIII. törvény rendelkezéseit is.

Minden, jelen szabályzatban nem, vagy nem kellő mélységig tárgyalt kérdésben a vonatkozó Rendelet, vagy egyéb jogszabályok előírásait kell figyelembe venni.

## A Szabályzat hatálya

Jelen adatkezelési Szabályzat hatálya az Mabuni SE valamennyi adatkezelésére kiterjed, beleértve papír alapú és az elektronikus adatkezelést, továbbá az internetes megjelenést is. A Szabályzat hatálya nem terjed ki azon adatkezelésekre és szolgáltatásokra, amelyek a honlapon megjelenő, azon hirdető, az Adatkezelőn kívüli harmadik fél szolgáltatásaihoz, és egyéb, általuk közzétett tartalomhoz kapcsolódnak. A Szabályzat nem terjed ki azon szolgáltatók, weboldalak adatkezelésére, melyekhez a honlapon található hivatkozás vezet.

## A Szabályzat módosítása

A mindenkori hatályos Szabályzat az egyéb belső szabályzatokra vonatkozó előírások szerint, papír alapon és elektronikus formában is elérhető.

# Fogalmak

A Szabályzatban használt fogalmak jelentése:

1. *adatfeldolgozó:* az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;
2. *adatkezelés:* a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;
3. *adatkezelő:* az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;
4. *az érintett hozzájárulása:* az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedetútján jelzi, hogy beleegyezését adja az őt érintő személyes adatok kezeléséhez;
5. *érintett:* az Mabuni Se szolgáltatásait igénybe vevő, azonosított vagy azonosítható természetes személy;
6. *harmadik fél:* az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
7. *személyes adat:* azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

# Az Mabuni Se által kezelt személyes adatok köre

## A kezelt személyes adatok köre

1. A Honlapon keresztül történő Hírlevél feliratkozáshoz, név és email cím.
2. A Honlap használata során az Mabuni Se rendszere automatikusan rögzíti az érintett IP címét.
3. A Honlap használata során a rendszer cookie-kat (sütiket) helyez el az érintett számítógépén. A cookie-k célja a böngészési élmény javítása, a személyre szóló szolgáltatás biztosítása, illetve az oldal látogatottsági adatainak mérése. A cookie-t az érintett törölni tudja végberendezéséről. A cookie-k fogadására felugró ablak figyelmeztet, mellyel le lehet tiltani a cookie-k települését, de nélkülük az érintetti élmény esetleg nem lesz teljes.
4. Szerződésekhez és marketing tevékenységekhez kötődő kapcsolattartási információk.
5. Az Mabuni Se által lebonyolított sportrendezvényeken a rendezvény sportolóinak, edzőinek, bíróinak és résztvevőinek adatai, különösen a név, cím, elérhetőségek.
6. Az Mabuni Se szerződéseivel kapcsolatban kezeli a szerződő fél képviselőjének és szerződéses kapcsolattartójának adatait.
7. Eseti megkeresések, email, levél, telefon megkeresés esetén az érintett fel kapcsolattartási adatai, az információadáshoz vagy a szolgáltatás nyújtásához szükséges mértékben és ideig.
8. Adatkezelő munkavállalói adatainak kezelése, a jogszabályokban előírt kötelezettségek teljesítéséhez.
9. Állás betöltésére jelentkezők benyújtott adatai
10. Sport és egyéb rendezvényeken készülő fényképek, video felvételek.

## Adattérkép

Az Mabuni Se teljes adatkezelését az **Adattérkép** aktuális változata tartalmazza (lásd melléklet). Az Adattérkép tartalmazza az alábbi adattípusokat:

1. Azok az elektronikus információs rendszereket, amelyeket a szervezet tevékenységéhez alkalmaz. Ezek lehetnek saját üzemeltetésű rendszerek, amelyeket a helyi informatika működtet, vagy külső üzemeltetésű rendszerek, melyeket a szervezet megbízásából harmadik fél (külső szolgáltató) biztosít. (Ez utóbbiak általában webes felületen, böngészőből érhetők el.) Azonosításra kerültek az elektronikus információs rendszerekben feldolgozott, kezelt adatokat.
2. A szervezet rendszerein kívül megvalósuló adatkezelések, ezek jellemzően az egyes szervezeti egységek, osztályok, irodák adatkezelései, kisebb mennyiségű, táblakezelőben vagy érintetti kisalkalmazásban nyilván tartott adatok (pl. Excel, Access, Word stb.), melyekben szervezett, strukturált formában jelennek meg adatok. Sok esetben ilyen adattárolás és feldolgozás egyes munkatársak munkaállomásán, személyes könyvtárában vagy a szervezeti egység csoportkönyvtárában történik.
3. Nagyobb csoportja az adattárolásnak az olyan jellegű nyilvántartások összessége, amelyek rendszerhez, alkalmazáshoz nem kapcsolódnak, de a szervezet tevékenységéhez tartozik, dokumentált, felügyelt, informatikai támogatással is segített, mint például a webes megjelenés.

Az Adattérképben számot kell adni a papír alapon megvalósuló adattárolásról, adatkezelésről is, a Preambulum (15) alapján a természetes személyek védelmének technológiailag semlegesnek kell lennie és nem függhet a felhasznált technikai megoldásoktól. A természetes személyek védelme a személyes adatok automatizált eszközök útján végzett kezelése mellett a manuális kezelésre is vonatkozik, ha a személyes adatokat nyilvántartási rendszerben tárolják vagy kívánják tárolni. Olyan iratok, illetve iratok csoportjai, és azok borítóoldalai, amelyek nem rendszerezettek meghatározott szempontok szerint, nem tartoznak e rendelet hatálya alá, így például a személyes feljegyzések nem tartoznak a felmérés hatálya alá.

Az Adattérképben rögzíteni kell az egyes, a GDPR rendelet kapcsán adatvédelmi szempontból potenciálisan érintett adatkezeléseket, az alábbi szempontok szerint:

1. Adatmennyiség
2. Feldolgozott adatok jellege
3. Feldolgozás leírása
4. Új / meglévő adatok
5. Biztonság
6. Ki fér hozzá?
7. Adatgazda

Az Adatáramlás adatcsoportban kerülnek azonosításra az adatkezelés érintettjei, továbbá az adatok szervezeten belüli vagy külső útja.

1. érintettek
2. Adatok forrása, eredete
3. Adatok útja a szervezeten belül
4. Adatok tárolása
5. Elhagyja-e az adat a szervezetet?
6. Külföldi adatátadás

Az Adattérképben minden adatkezeléshez rögzíteni kell az adatkezelés jogalapját és célját, továbbá értékelni kell az adatkezeléseket a GDPR elveinek érvényesülése szempontjából is (5.cikk).

Az Adattérképen az adatkezelések változásait haladéktalanul át kell vezetni. Az Adattérképhez napra kész információk küldéséért felelős minden adatgazda, a változások átvezetéséért pedig a kijelölt adatvédelmi tisztviselő.

## Adatkezelési tevékenységek nyilvántartása

Az Adatkezelő felelősségébe tartozóan végzett adatkezelési tevékenységek nyilvántartását a mindenkori adattérképből származtatott adatokból kell előállítani, a nyilvántartás napra készsége érdekében. A nyilvántartás a következő információkra terjedjen ki:

* az adatkezelő neve és elérhetősége;
* kijelölt adatvédelmi tisztviselőnek a neve és elérhetősége;
* az adatkezelés céljai;
* az érintettek kategóriáinak, valamint a személyes adatok kategóriáinak ismertetése;
* olyan címzettek kategóriái, akikkel a személyes adatokat közlik vagy közölni fogják, ideértve a harmadik országbeli címzetteket vagy nemzetközi szervezeteket;
* ha harmadik országba vagy nemzetközi szervezet részére történő továbbítás történik, akkor az erre vonatkozó információk és garanciák leírása;
* a különböző adatkategóriák törlésére előirányzott határidők;

A Rendelet 32. cikkében meghatározott technikai és szervezési intézkedéseket az **informatikai szabályozások** tartalmazzák.

Az Mabuni Se, amennyiben Adatfeldolgozó szerepet is betölt, nyilvántartást vezet az adatkezelő nevében végzett adatkezelési tevékenységek minden kategóriájáról. A nyilvántartás a következő információkat tartalmazza:

* az adatfeldolgozó neve és elérhetőségei,
* minden olyan adatkezelő neve és elérhetőségei, amelynek vagy akinek a nevében a Mabuni Se, mint Adatfeldolgozó eljár;
* kijelölt adatvédelmi tisztviselőnek a neve és elérhetősége;
* az egyes adatkezelők nevében végzett adatkezelési tevékenységek kategóriái;
* ha harmadik országba vagy nemzetközi szervezet részére történő továbbítás történik, akkor az erre vonatkozó információk és garanciák leírása;
* A Rendelet 32. cikkében meghatározott technikai és szervezési intézkedéseket az informatikai szabályozások hivatkozása.

A fenti nyilvántartásokat elektronikus formátumban kell vezetni.

## Az adatkezelések jogalapja és célja

Az Mabuni Se Adatkezelési Szabályzatában meghatározott módokon, az adatkezelés jogalapja az érintetti adatok kezelése tekintetében, elsősorban az alábbiakban határozható meg:

* az érintett hozzájárulása személyes adatainak egy vagy több konkrét célból történő kezeléséhez;
* az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges;
* az adatkezelés az adatkezelőre vonatkozó jogi kötelezettség teljesítéséhez szükséges;
* az adatkezelés az érintett vagy egy másik természetes személy létfontosságú érdekeinek védelme miatt szükséges;
* az adatkezelés közérdekű feladat végrehajtásához szükséges;
* az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.

Adatkezelő kiemelt fontossággal kezeli a birtokába jutó különleges adatokat, illetve hangsúlyozottan figyel a gyermekek adatainak szabályos kezelésére.

Az adatkezelések célja:

1. Az Mabuni Se üzleti tevékenységéhez kötődő kapcsolattartás;
2. érintetti vagy ügyfél megkeresések kezelése;
3. Jogi kötelezettségek teljesítése;
4. Közvetlen üzletszerzés és direkt marketing tevékenység (DM);
5. Honlap használatának kezelése, érintetti azonosítás;
6. Honlap, tartalom testre szabása;
7. Statisztikák, elemzések;
8. Érintett által generált tartalmak kezelése (közösségi média, fórum);
9. Munkavállalói adatok kezelése;
10. Toborzás, nyitott pozíciókra jelentkezők kezelése;
11. Fizikai biztonság, személy és vagyonvédelem biztosítása

Az egyes adatkezelések célja és jogalapja az Adattérképben kerül pontos meghatározásra.

## Munkaügyi adatok kezelése

Az egyes, munkaügyi célú adatkezelések célja és jogalapja az Adattérképben kerül pontos meghatározásra. A munkavállalókat érintő adatkezelési szabályokat a „**Munkavállalói adatvédelmi szabályzat**” tartalmazza, az álláspályázatokkal kapcsolatos tájékoztatást a honlapon közzétett „Á**lláspályázatokkal kapcsolatos adatkezelési tájékoztató**” tartalmazza.

## Kép és hangrögzítés szabályai

Az Mabuni Se telephelyein, személy és vagyonvédelmi célból, továbbá tevékenységéhez fűződő biztonsági követelmények dokumentálására, kamera rendszert üzemeltet. A rendszer működtetését a „**Kamera rendszer üzemeltetési szabályzat**” előírásai szerint kell folytatni.

Az Mabuni Se partnerei és ügyfelei számára, illetve munkatársainak rendezvényeket szervez, melyeken fénykép- és videofelvétel készülhet. A felvételek a honlapon, a különböző közösségi média felületeken, továbbá a belső használatú intranet felületeken, könyvtárakban jelenhetnek meg.

A rendezvények adatkezelési tájékoztatójában minden esetben közzé kell tenni, hogy az eseményen kép- és hangfelvétel készülhet.

Amennyiben a rendezvényen valamely résztvevő tiltakozik a róla készülő felvétel készítése ellen, akkor a lehetőségek szerint biztosítani kell, hogy a felvételeken ne szerepeljen.

A felvételek közzétételét követően érkező tiltakozás esetén meg kell vizsgálni, hogy az érintett felvétele eltávolítható-e az Adatkezelő érdekeinek aránytalan sérelme nélkül (például csoportos felvételről), és amennyiben lehetséges, a kifogásolt felvételt elkell távolítani. A felvételt átvevő és publikáló weboldalakat tájékoztatni kell a felvétel eltávolításáról szóló igényről.

# Az adatkezeléssel kapcsolatos jogok gyakorlása

## Tájékoztatáshoz való jog

Az érintett jogosult adatainak kezelésével kapcsolatban az átlátható tájékoztatásra, információra adatainak kezelését illetően, továbbá érintetti jogainak gyakorlására vonatkozó lehetőségekről, a Rendelet 13. cikkében foglaltak szerint.

Az Mabuni Se az érintettek adatkezelésére vonatkozó információkat több módon is elérhetővé teszi, az [1.2 fejezetben](#_A_dokumentum_közzétételi) meghatározott módon.

Az érintett jogosult, hogy hozzáférjen a rá vonatkozóan gyűjtött adatokhoz, valamint arra, hogy egyszerűen és észszerű időközönként, az adatkezelés jogszerűségének megállapítása és ellenőrzése érdekében gyakorolja e jogát. Ez magában foglalja az érintett jogát arra, hogy az egészségi állapotára vonatkozó személyes adatokhoz hozzáférjen.

## Az érintettek hozzáférési joga

Az érintett jogosult arra, hogy az Mabuni Se-től, mint adatkezelőtől visszajelzést kapjon arra vonatkozóan, hogy milyen jellegű személyes adatainak kezelése van folyamatban, továbbá jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják;
4. adott esetben a személyes adatok tárolásának tervezett időtartama, vagy ezen időtartam meghatározásának szempontjai.
5. Az érintett joga, a rá vonatkozó személyes adatok helyesbítéséhez, törléséhez vagy az adatkezelés korlátozásához, továbbá a személyes adatok kezelése elleni tiltakozáshoz;
6. a felügyeleti hatósághoz címzett panasz benyújtásának joga;
7. ha az adatokat nem az érintettől gyűjtötték, a forrásukra vonatkozó információ;
8. az esetleges automatizált döntéshozatal ténye, az alkalmazott logikára vonatkozó érthető információk, továbbá az az információ, hogy adatkezelés az érintettre nézve milyen várható következményekkel jár.

Az Mabuni Se a kezelt személyes adatok másolatait az érintett rendelkezésére bocsátja.

## Helyesbítéshez való jog

Az érintett jogosult arra, hogy kérésére az Mabuni Se indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

## Törléshez való jog

A törléshez való jogot a Rendelet más néven „az elfeledtetéshez való jog”-nak nevezi.

Az érintett jogosult arra, hogy kérésére az Mabuni Se indokolatlan késedelem nélkül törölje a rá vonatkozó személyes adatokat, az egyéb feltételek fennállása esetén. A törlés joga nem vonatkozik a jogszabályi, vagy belső szabályzat által meghatározott kötelező adatkezelésekre.

Az Mabuni Se-nek egyes esetekben jogi kötelezettsége áll fenn bizonyos adatok kezelése tekintetében, ezért az adatok törlési kérelme nem teljesíthető különösen a személyes adatok kezelését előíró, az Mabuni Se-re alkalmazandó jogi kötelezettség teljesítése, illetve közérdekből kezelt személyes adatok esetében.

Egyéb esetekben a törléshez való jog a Rendelet 17. cikke alapján gyakorolható.

## Az adatkezelés korlátozásához való jog

Az érintett jogosult arra, hogy kérésére az Mabuni Se korlátozza az adatkezelést, ha az alábbiak valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Mabuni Se ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az Mabuni Se-nek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez.

Ha az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Mabuni Se jogos indokai elsőbbséget élveznek-e az érintettjogos indokaival szemben.

## Az adathordozhatósághoz való jog

Az érintett jogosult arra, hogy az Mabuni Se a szerződés teljesítésén alapuló, illetve hozzájáruláson alapuló adatkezelési tevékenységek tekintetében az automatizált módon kezelt személyes adatait számára vagy az általa megjelölt más Adatkezelő részére átadja.

Az adathordozhatósághoz való jog nem alkalmazandó abban az esetben, ha az adatkezelés közérdekű jogosítványai gyakorlásának keretében végzett feladat végrehajtásához szükséges, vagy ha az adatkezelő jogi kötelezettségének tesz eleget. Ezekben az esetekben tehát az Mabuni Se nem köteles a hordozhatóságot biztosítani (például a munkaügyi adatok esetében).

## A tiltakozáshoz való jog

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen. Ebben az esetben az Mabuni Se a személyes adatokat nem kezelheti tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

## Automatizált döntéshozatal

Az Mabuni Se nem folytat automatizált döntéshozatalt.

## Az érintett jogainak gyakorlására vonatkozó intézkedések

Az Adatkezelő minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtson, különösen a gyermekeknek címzett bármely információ esetében. Az információkat írásban vagy más módon – ideértve adott esetben az elektronikus utat is – kell megadni. Az érintett kérésére szóbeli tájékoztatás is adható, feltéve, hogy megfelelő módon igazolta személyazonosságát.

Az Adatkezelő elősegíti az érintett jogainak a gyakorlását, az érintett jogai gyakorlására irányuló kérelmének a teljesítését nem tagadhatja meg, kivéve, ha az érintettet nem lehet azonosítani.

Az Mabuni Se indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a jogaival kapcsolatos kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról a késedelem okainak megjelölésével a kérelem kézhezvételétől számított egy hónapon belül kell tájékoztatni az érintettet.

Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

Ha az adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

Az érintettre vonatkozó információkat, a tájékoztatást és intézkedést díjmentesen kell biztosítani. Ha az érintett kérelme egyértelműen megalapozatlan vagy túlzó, a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre tekintettel az Mabuni Se jogosult díjat felszámítani.

Ha az Mabuni Se-nek megalapozott kétségei vannak a kérelmet benyújtó természetes személy kilétével kapcsolatban, további, az érintett személyazonosságának megerősítéséhez szükséges információk nyújtását kérheti.

# A személyes adatok kezelésére vonatkozó elvek

A Rendelet 5. cikke határozza meg az adatkezelésre vonatkozó elveket. Ezen szempontok érvényesülését az Mabuni Se minden egyes azonosított adatkezelése során biztosítja.

## Jogszerűség, tisztességes eljárás és átláthatóság elve

A személyes adatok kezelését minden esetben jogszerűen és tisztességesen, valamint az érintett számára átlátható módon végezzük. Az érintettek számára átláthatónak kell lennie, hogy a rájuk vonatkozó személyes adataikat hogyan gyűjtik, használják fel, azokba hogy tekintenek bele vagy milyen egyéb módon kezelik, valamint azzal összefüggésben, hogy a személyes adatokat milyen mértékben kezelik vagy fogják kezelni.

Az átláthatóság elvének szellemében, az Mabuni Se biztosítja, hogy a személyes adatok kezelésével összefüggő tájékoztatás, illetve kommunikáció könnyen hozzáférhető és közérthető legyen, valamint hogy azt világosan és egyszerű nyelvezettel fogalmazzák meg.

## Célhoz kötöttség elve

Az Mabuni Se biztosítja, hogy a személyes adatok gyűjtése csak meghatározott, egyértelmű és jogszerű célból történjen, és azokat ne kezeljék ezekkel a célokkal össze nem egyeztethető módon („célhoz kötöttség”). Ha az adatkezelés egyszerre több célt is szolgál, akkor a hozzájárulást az összes adatkezelési célra vonatkozóan meg kell adni.

## Adattakarékosság elve

Az adatkezelés céljai megfelelőek és relevánsak, és a szükséges mértékre korlátozódnak.

## Pontosság elve

A személyes adatoknak pontosnak és szükség esetén naprakésznek kell lenniük; Az Mabuni Se minden észszerű intézkedést meg kell tenni annak érdekében, hogy az adatkezelés céljai szempontjából pontatlan személyes adatokat haladéktalanul töröljék vagy helyesbítsék („pontosság”).

Az adatkezelő biztosítja az érintett jogát arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat.

## Korlátozott tárolhatóság elve

A személyes adatok tárolásának olyan formában történik, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé („korlátozott tárolhatóság”).

Annak biztosítása érdekében, hogy a személyes adatok tárolása a szükséges időtartamra korlátozódjon, az Adatkezelő törlési, vagy rendszeres felülvizsgálati határidőket állapít meg.

## Integritás és bizalmas jelleg

A személyes adatok kezelését az Mabuni Se úgy végzi, hogy megfelelő technikai és szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével, vagy károsodásával szembeni védelme („integritás és bizalmas jelleg”).

# Adatvédelmi hatásvizsgálat és előzetes konzultáció

## Adatvédelmi hatásvizsgálat

Az Adatkezelőnek új adatkezelést megelőzően hatásvizsgálatot kell végeznie arra vonatkozóan, hogy a tervezett adatkezelési műveletek a személyes adatok védelmét hogyan érintik. A hatásvizsgálat abban az esetben kötelező, ha az adatkezelés valamely – különösen új technológiákat alkalmazó – típusa, figyelemmel annak jellegére, hatókörére, körülményére és céljaira, valószínűsíthetően magas kockázattal jár a természetes személyek jogaira és szabadságaira nézve.

A kijelölt adatvédelmi tisztviselőnek az adatvédelmi hatásvizsgálat elvégzését szakmailag véleményeznie kell. Az adatvédelmi hatásvizsgálatot különösen az alábbi esetekben kell elvégezni:

1. természetes személyekre vonatkozó egyes személyes jellemzők olyan módszeres és kiterjedt értékelése, amely automatizált adatkezelésen – ideértve a profilalkotást is –alapul, és amelyre a természetes személy tekintetében joghatással bíró vagy a természetes személyt hasonlóképpen jelentős mértékben érintő döntések épülnek;
2. a személyes adatok különleges kategóriái, vagy a büntetőjogi felelősség megállapítására vonatkozó határozatokra és bűncselekményekre vonatkozó személyes adatok nagyszámban történő kezelése; vagy
3. nyilvános helyek nagymértékű, módszeres megfigyelése.

A hatásvizsgálat terjedjen ki legalább:

1. a tervezett adatkezelési műveletek módszeres leírására és az adatkezelés céljainak ismertetésére, beleértve adott esetben az adatkezelő által érvényesíteni kívánt jogos érdeket;
2. az adatkezelés céljaira figyelemmel az adatkezelési műveletek szükségességi és arányossági vizsgálatára;
3. az érintett jogait és szabadságait érintő kockázatok vizsgálatára; és
4. a kockázatok kezelését célzó intézkedések bemutatására, ideértve a személyes adatok védelmét és az e rendelettel valóösszhang igazolását szolgáló, az érintettek és más személyek jogait és jogos érdekeit figyelembe vevő garanciákat, biztonsági intézkedéseket és mechanizmusokat.

Az Adatkezelő adott esetben – a kereskedelmi érdekek vagy a közérdek védelmének vagy az adatkezelési műveletek biztonságának sérelme nélkül – kikérheti az érintettek vagy képviselőik véleményét a tervezett adatkezelésről

Az adatkezelési műveletek által jelentett kockázat változása esetén, illetve szükség szerint ellenőrzést lefolytatni annak értékelése érdekében, hogy a személyes adatok kezelése az adatvédelmi hatásvizsgálatnak megfelelően történik-e.

A Rendelet hatályba lépése előtt megkezdett adatkezelésekre nem szükséges azonnali hatásvizsgálatot végezni, de az adatvédelmi intézkedések és felülvizsgálatok rendszerébe illesztve, három éven belül felül kell vizsgálni valamennyi kockázatosnak ítélt adatkezelést.

Az adatvédelmi hatásvizsgálat elvégzéséhez a Szabályzat mellékletében segédtábla került csatolásra.

## Előzetes konzultáció

Ha az adatvédelmi hatásvizsgálat megállapításra kerül, hogy az adatkezelés az adatkezelő által a kockázatmérséklése céljából tett intézkedések hiányában valószínűsíthetően magas kockázattal jár, a személyes adatok kezelését megelőzően konzultálni kell a felügyeleti hatósággal.

A felügyeleti hatóságot tájékoztatni kell az adatkezelésben részt vevő adatkezelő, közös adatkezelők és adatfeldolgozók feladatköreiről, különösen vállalkozáscsoporton belüli adatkezelés esetén, a tervezett adatkezelés céljairól és módjairól, az érintettek jogainak védelmében hozott intézkedésekről és garanciákról.

# Adatvédelmi incidensek kezelése

Az esetlegesen felmerülő adatvédelmi incidensek kezelésének szabályait az „**Adatvédelmi incidenskezelési szabályzat**” határozza meg.

# Adatfeldolgozók

Az Mabuni Se kizárólag olyan adatfeldolgozókat vesz igénybe, akik vagy amelyek megfelelő garanciákat nyújtanak az adatkezelés Rendelet szerinti követelményeinek biztosítására, és az érintettek jogainak védelmét biztosító, megfelelő technikai és szervezési intézkedések végrehajtására.

Az adatfeldolgozók igénybe vételére vonatkozó szabályok:

* Az adatfeldolgozó az adatkezelő előzetesen írásban tett eseti vagy általános felhatalmazása nélkül további adatfeldolgozót nem vehet igénybe.
* Az adatfeldolgozó által végzett adatkezelést írásos szerződésbe kell foglalni, mely szerződés tartalmazza az adatkezelés tárgyát, időtartamát, jellegét és célját, a személyes adatok típusát, az érintettek kategóriáit, valamint az adatkezelő kötelezettségeit és jogait A szerződésben rögzíteni kell, hogy az adatfeldolgozó:
  1. a személyes adatokat kizárólag az adatkezelő írásbeli utasításai alapján kezeli – beleértve a személyes adatoknak valamely harmadik ország vagy nemzetközi szervezet számára való továbbítását is –, kivéve akkor, ha az adatkezelést az adatfeldolgozóra alkalmazandó uniós vagy tagállami jog írja elő; ebben az esetben erről a jogi előírásról az adatfeldolgozó az adatkezelőt az adatkezelést megelőzően értesíti, kivéve, ha az adatkezelő értesítését az adott jogszabályfontos közérdekből tiltja;
  2. biztosítja azt, hogy a személyes adatok kezelésére feljogosított személyek titoktartási kötelezettséget vállalnak vagy jogszabályon alapuló megfelelő titoktartási kötelezettség alatt állnak;
  3. meghozza az adatok biztonsága érdekében szükséges, a Rendelet 32. cikkben előírt intézkedéseket;
  4. tiszteletben tartja a további adatfeldolgozó igénybevételére vonatkozó bejelentési feltételeket;
  5. az adatkezelés jellegének figyelembevételével megfelelő technikai és szervezési intézkedésekkel a lehetséges mértékben segíti az adatkezelőt abban, hogy teljesíteni tudja kötelezettségét az érintett jogainak gyakorlásához kapcsolódó kérelmek megválaszolása tekintetében;
  6. segíti az adatkezelőt az adatbiztonságra, incidenskezelésre és az adatvédelmi hatásvizsgálatra vonatkozó kötelezettségek teljesítésében, figyelembe véve az adatkezelés jellegét és az adatfeldolgozó rendelkezésére álló információkat;
  7. az adatkezelési szolgáltatás nyújtásának befejezését követően az adatkezelő döntése alapján minden személyes adatot töröl vagy visszajuttat az adatkezelőnek, és törli a meglévő másolatokat, kivéve, ha az uniós vagy a tagállami jog a személyes adatok tárolását írja elő;
  8. az adatkezelő rendelkezésére bocsát minden olyan információt, amely az e cikkben meghatározott kötelezettségek teljesítésének igazolásához szükséges, továbbá amely lehetővé teszi és elősegíti az adatkezelő által vagy az általa megbízott más ellenőr által végzett auditokat, beleértve a helyszíni vizsgálatokat is.

# Felelősség az adatvédelemért

Az Mabuni Se adatvédelmi felelőst jelöl ki a jogszabály alapján.

Az adatvédelmi tisztviselőt szakmai rátermettség és különösen az adatvédelmi jog és gyakorlat szakértői szintű ismerete alapján kell kijelölni. Az adatvédelmi tisztviselő neve és elérhetősége a honlapon közzétételre kerül, továbbá az adatkezelő a felügyeleti hatóságnak tájékoztatásul megküldi.

Az Mabuni Se biztosítja, hogy az adatvédelmi tisztviselő a személyes adatok védelmével kapcsolatos összes ügybe megfelelő módon és időben bekapcsolódjon, biztosítja számára azokat az forrásokat, amelyek e feladatok végrehajtásához, a személyes adatokhoz és az adatkezelési műveletekhez való hozzáféréshez szükségesek.

Az adatvédelmi tisztviselő a feladatai ellátásával kapcsolatban közvetlenül az Elnöknek tartozik beszámolással, az adatvédelmi tisztviselő feladatai ellátásával összefüggésben nem bocsátható el és nem sújtható szankcióval.

Az érintettek a személyes adataik kezeléséhez és az e rendelet szerinti jogaik gyakorlásához kapcsolódó valamennyi kérdésben az adatvédelmi tisztviselőhöz fordulhatnak. Az adatvédelmi tisztviselőt feladatai teljesítésével kapcsolatban titoktartási kötelezettség köti. Az adatvédelmi tisztviselő más feladatokat is elláthat, de biztosítani kell, hogy egyéb feladataiból ne fakadjon összeférhetetlenség.

Az adatvédelmi tisztviselő feladatai:

* tájékoztat és szakmai tanácsot ad az adatkezelő vagy az adatfeldolgozó, továbbá az adatkezelést végző alkalmazottak részére a Rendelet, valamint az egyéb adatvédelmi rendelkezések szerinti kötelezettségeikkel kapcsolatban;
* ellenőrzi a Rendeletnek, valamint az egyéb adatvédelmi rendelkezéseknek, továbbá az adatkezelő vagy az adatfeldolgozó személyes adatok védelmével kapcsolatos belső szabályainak való megfelelést, ideértve a feladatkörök kijelölését, az adatkezelési műveletekben vevő személyzet tudatosság-növelését és képzését valamint a kapcsolódó auditokat is;
* kérésre szakmai tanácsot ad az adatvédelmi hatásvizsgálatra vonatkozóan, valamint nyomon követi a hatásvizsgálat elvégzését;
* együttműködik a felügyeleti hatósággal;
* az adatkezeléssel összefüggő ügyekben – ideértve a 36. cikkben említett előzetes konzultációt is – kapcsolattartó pontként szolgál a felügyeleti hatóság felé, valamint adott esetben bármely egyéb kérdésben konzultációt folytat vele.

Az adatvédelmi tisztviselő feladatait az adatkezelési műveletekhez fűződő kockázat megfelelő figyelembevételével, az adatkezelés jellegére, hatókörére, körülményére és céljára is tekintettel végzi.

# Együttműködés a felügyeleti hatósággal

Az Mabuni Se, mint Adatkezelő és Adatfeldolgozó, feladatai végrehajtása során a felügyeleti hatósággal – annak megkeresése alapján – együttműködik.

Mellékletek

## 1. sz Melléklet: Adatfeldolgozók

Egyes esetekben, az érintetti adatok további adatkezelőkhöz és adatfeldolgozókhoz kerülhetnek. Adatfeldolgozó igénybe vétele esetén az Mabuni Se szerződéses kötelemként előírja, hogy a szerződött adatfeldolgozó a személyes adatok védelme érdekében betartsa a Rendelet előírásait és rendelkezzen az előírt nyilvántartásokkal is.

A személyes adatok kezelése során az alábbi adatfeldolgozók és adatkezelők kerülnek bevonásra:

|  |  |
| --- | --- |
| **Adatkezelő/feldolgozó megnevezése** | **Az adattovábbítás célja** |
|  |  |
|  |  |
|  |  |

## 2. sz. Melléklet: Adattérkép, adatkezelési nyilvántartás

Az adatkezelési nyilvántartás külön dokumentumban került elkészítésre, az Adattérkép kivonataként.

## 3. sz. Mellékelt: Adatvédelmi hatásvizsgálat, értékelő tábla

|  |  |
| --- | --- |
| **ADATVÉDELMI HATÁSVIZSGÁLAT ÉRTÉKELŐ TÁBLA** | |
| **Módszeres leírás készült az adatfeldolgozásról** |  |
| Figyelembe vették az adatkezelés jellegét, hatókörét, körülményeit és céljait |  |
| A személyes adatokat, a címzetteket, valamint a személyes adatok tárolásának időtartamát rögzítették |  |
| Funkcionális leírás készült az adatkezelési műveletről |  |
| A személyes adatokhoz használt eszközöket (hardverek, szoftverek, hálózatok, személyek, papírok vagy papíralapú továbbítási csatornák) azonosították |  |
| Figyelembe vették a jóváhagyott magatartási kódexek előírásainak teljesítését |  |
| **Értékelték a szükségességet és az arányosságot** |  |
| A rendelet betartására irányuló intézkedéseket meghatározták; figyelembe véve az alábbiakat |  |
| Az adatkezelés arányosságát és szükségességét előmozdító intézkedések a következők alapján |  |
| meghatározott, kifejezett és jogos cél(ok) |  |
| az adatkezelés jogszerűsége |  |
| megfelelőek, relevánsak, és a szükséges adatokra korlátozódnak |  |
| korlátozott tárolási időtartam |  |
| Az érintettek jogait támogató intézkedések |  |
| az érintetteknek nyújtott tájékoztatás |  |
| betekintési jog és az adathordozhatósághoz való jog |  |
| a helyesbítéshez és a törléshez való jog |  |
| kifogásolási jog és az adatkezelés korlátozásához való jog |  |
| az feldolgozókkal fennálló kapcsolatok |  |
| a nemzetközi adattovábbításhoz kapcsolódó garanciák |  |
| előzetes konzultáció |  |
| **Az érintett jogait és szabadságait érintő kockázatokat kezelik** |  |
| a kockázatok forrását, jellegét, egyediségét és súlyosságát felmérték vagy konkrétabban mindegyik kockázat (jogosulatlan hozzáférés, nemkívánatos módosítás és az adatok eltűnése) esetében az érintettek szemszögéből |  |
| figyelembe vették a kockázatforrásokat |  |
| az érintettek jogaira és szabadságaira esetlegesen gyakorolt hatásokat beazonosították olyan eseményekre vonatkozóan, mint a jogosulatlan hozzáférés, a nemkívánatos módosítás és az adatok eltűnése |  |
| az esetleg jogosulatlan hozzáféréshez, nemkívánatos módosításhoz vagy adatok eltűnéséhez vezető veszélyeket beazonosították |  |
| felmérték a valószínűséget és a súlyosságot |  |
| az említett kockázatok orvoslására irányuló intézkedéseket meghatározták |  |
| Az érdekelteket bevonták |  |
| kikérték az adatvédelmi tisztviselő tanácsát |  |
| adott esetben kikérték az érintettek véleményét |  |